joelniklaus/EU_Wikipedias huggingface dataset:
Rudolf Janus

Rudolf Janus (9. aprill 1903 Novo-Estonskoje, Novgorodi kubermang – 31. jaanuar 1966 Sverdlovsk) oli NSV Liidu eksperimentaalfüüsik.

Ta sündis Okulovo kreisis Novo-Estonskoje külas talupidaja perekonnas. Ta õppis kohalikus semstvokoolis ja ministeeriumikoolis. 1918. aastal töötas ta kohaliku kooli õpetajana. 

1925. aastal lõpetas ta Tveri Pedagoogikainstituudi. 

1928. aastal suunati ta end täiendama Leningradi akadeemik Abram Joffe juhitud maailmaklassiga NSV Liidu TA Füüsika-Tehnikainstituuti, kus töötas Jakov Dorfmani laboris. 1932. aastal suunati ta loodavasse NSV Liidu TA Uurali teaduskeskusse Sverdlovskis, kus tegeles magnetdefektoskoopia meetodite loomisega. Tema juhtimisel valmistati raudteerööbaste defektoskoop, mis rongi külge haagituna leiab teel olevad rööbaste vigastused. Selle eest sai ta Teise maailmasõja ajal Stalini preemia. 

Ta oli Uurali magnetoloogide koolkonna rajaja, füüsika-matemaatikadoktor ning professor. Ta on avaldanud 97 uurimust, neist mitmed koos õpilaste, akadeemikute Sergei Vonsovski, Jakov Šuri ja Albrecht Altmaga.

Venemaa füüsikud
Eestlased Venemaal
Sündinud 1903
Surnud 1966
Ángel Di María

Ángel Fabián Di María Hernández (sündinud 14. veebruaril 1988 Rosarios Santa Fe provintsis) on Argentina jalgpallur, kes mängib poolkaitsjana Prantsusmaa kõrgliiga klubis Paris Saint-Germain ja Argentina jalgpallikoondises.

Klubikarjäär
Aastatel 2007–2010 mängis Di María Lissaboni klubis Benfica.

2010. aastal siirdus ta 25 miljoni euro eest Madridi Reali. 

Madridi klubis mängis Di Maria 2014. aastani ning tuli klubiga korra Hispaania meistriks ja Meistrite Liiga võitjaks, samuti võitis ka kaks korda Hispaania karika.

Hooajal 2014–15 mängis ta Inglismaal Premier League'i klubis Manchester United. 

Juba järgmisel hooajal liitus ta Paris Saint-Germainiga.

Koondisekarjäär

Noortekoondised
Di María kuulus Argentina noortekoondisse 2007. aasta Lõuna-Ameerika alla 20-aastaste meistrivõistlustel, kus ta lõi 2 väravat. 

Samal aastal kuulus ta Argentin meeskonda ka juunioride maailmameistrivõistlustel, kus ta lõi kokku kolm väravat ja tuli koondisega maailmameistriks.

Di María lõi Argentina olümpiakoondise võiduvärava 2008. aasta olümpiamängude finaalmängus Nigeeriaga, mäng lõppes 1:0.

Täiskasvanute koondis
Debüüdi Argentina täiskasvanute koondises tegi ta 6. septembril 2008 sõprusmängus Paraguayga. Esimese värava lõi ta 24. mail 2010 sõprusmängus Kanada vastu. 

2011. aasta Copa América viimases alagrupimängus 11. juulil lõi ta värava Costa Rica vastu. 

2014. aasta maailmameistrivõistlustel viis ta 1. juulil veerandfinaalimängus Argentina võidule Šveitsi üle, lüües lisaaja lõpus mängu ainukese värava Lionel Messi resultatiivset söödust. Argentina koondis sai maailmameistrivõistlustelt hõbemedali, kaotades finaalis Saksamaale.

2015. aasta Copa América poolfinaalis 30. juunil lõi ta Paraguay vastu kaks väravat.

2016. aasta Copa América Centenario lõi ta esimeses alagrupimängus 6. juunil värava Tšiili vastu.

2018. aasta maailmameistrivõistluste kaheksandikfinaalis lõi ta värava Prantsusmaa vastu, kuid Argentina kaotas lõpuks mängu 3:4 ja langes konkurentsist.

Saavutused

Meeskondlikud 
Benfica
Primeira Liga: 2009–10
Taça da Liga: 2008–09, 2009–10
Madridi Real
La Liga: 2011–12
Copa del Rey: 2010–11, 2013–14
Hispaania superkarikas: 2012
UEFA Meistrite Liiga: 2013–14
UEFA Superkarikas: 2014
Paris Saint-Germain
Ligue 1: 2015–16, 2017–18, 2018–19
Coupe de France: 2015–16, 2016–17, 2017–18
Coupe de la Ligue: 2015–16, 2016–17, 2017–18
Trophée des Champions: 2016, 2018, 2019
Argentina
Olümpiamängud: 2008

Viited

Välislingid 

Argentina jalgpallurid
Lissaboni Benfica jalgpallurid
Real Madrid CF mängijad
Manchester United FC mängijad
Paris Saint-Germaini jalgpallurid
Primeira Liga mängijad
La Liga mängijad
Premier League'i mängijad
Ligue 1 mängijad
Sündinud 1988
Worcester

Worcester on linn Inglismaal.

Viited 

Suurbritannia linnad
Worcestershire
Urmas Hallika

Urmas Hallika (sündinud 6. novembril 1973) on Eesti riigiametnik.

Ta on lõpetanud Tartu Ülikooli majandusteaduse vallas ning õppinud Tallinna Tehnikaülikooli doktorantuuris.

Ta on töötanud Tallinna linnakantselei arendusdirektorina ning töötab Keskkonnaministeeriumis siseauditi osakonna juhatajana.

2011. aasta Riigikogu valimistel kandideeris ta Erakond Eestimaa Rohelised nimekirjas kogudes 7. valimisringkonna esinumbrina 303 häält.

Urmas Hallika valimiskampaanias kasutati Eestis esmakordselt avalikus kohas flashmob'i (26.02.2011 Narvas, Sillamäel ja Jõhvis üheaegselt).

Eesti ametnikud
Sündinud 1973
Sahara Araabia Demokraatlik Vabariik

Sahara Araabia Demokraatlik Vabariik (araabia keeles الجمهورية العربية الصحراوية الديمقراطية‎; hispaania keeles República Árabe Saharaui Democrática, lühend RASD; inglise keeles Sahrawi Arab Democratic Republic, lühend SADR) on osalise tunnustusega riik, mis väidab endale kuuluvat tervet Lääne-Saharat; endine Hispaania koloonia. 

Sahara Araabia Demokraatliku Vabariigi kuulutas välja Polisario rinne 27. veebruaril 1976 Bir Lehlus. SADR-i valitsuse kontrolli all on praegu 20-25% Lääne-Saharast, neid territooriume nimetab valitsus Vabastatud Aladeks või Vabaks Tsooniks. Maroko administreerib ülejäänud osa vaidluse all olevast alast ja nimetab neid maid oma Lõunaprovintsideks. Sahara Araabia Demokraatliku Vabariigi valitsus peab Maroko maa-alasid okupeeritud aladeks ning Maroko peab palju väiksemat SADR-i territooriumi puhvertsooniks.

Asukoht
Sahara Araabia Demokraatlik Vabariik asub Sahara kõrbe lääneosas, kus oaase on väga vähe. Ka sademete hulk on ekstreemselt väike. Erinevalt Maroko valdustest ei asu SADR-i territoorium Atlandi ookeani ääres. Lääne-Sahara on üldiselt tasase pinnamoega. Neid asjaolusid arvesse võttes on SADR ja Lääne-Sahara hõredaimalt asustatud alade seas.

Riik piirneb põhjas ja läänes Maroko valdustega Lääne-Saharas, lõunas ja edelas Mauritaania ning kirdes Alžeeriaga.

Ajalugu
Pärast Hispaania lahkumist Lääne-Saharast allkirjastasid Hispaania, Maroko ja Mauritaania Madridi kokkuleppe, millele järgnes Maroko ja Mauritaania sisenemine Lääne-Sahara aladele eesmärgiga liita see enda riigiga. Kumbki riik ei pälvinud rahvusvahelist tunnustust ning järgnes sõda iseseisvust pooldava Polisario rindega, kes väitis end esindavat Lääne-Sahara rahvast.

Sahara Araabia Demokraatlik Vabariik kuulutati välja 27. veebruaril 1976 Lääne-Saharas Bir Lehlus, kui Polisario kuulutas vajadust täita Hispaania koloniseerijate lahkumisel tekkinud tühimikku. 

Bir Lehlu jäi Polisario rinde valdustesse ka pärast 1991. aasta relvarahu ja oli kuni 2011. aastani eksiilvalitsuse sümboolne pealinn. Samal ajal väidab SADR-i valitsus, et Maroko valdustesse jääv El Aaiún on kogu iseseisva Lääne-Sahara territooriumi pealinn. Valitsus tegutseb kolmandas de facto pealinnas Tidoufi provintsis, kus asuvad põgenikelaagrid ning elab enamik eksiilühiskonnast.

Alates 2011. aastaks on ajutine halduskeskus Tifariti.

Aafrika maad
Lääne-Sahara
Eredivisie

Eredivisie on Hollandi jalgpalli kõrgeim liiga. Liiga asutati 1956. aastal, kaks aastat pärast elukutseliste jalgpalli teket Hollandis. Eredivisies mängib 18 meeskonda. Hooaja jooksul kohtuvad kõik klubid omavahel kaks korda: üks mäng toimub kodus, teine võõrsil.

Liiga võitnud klubist saab Hollandi meister. Kõige rohkem tiitleid on AFC Ajaxil (34), teisel kohal on PSV Eindhoven (24), kolmandal Feyenoord (15). Alates Eredivisie loomisest on need kolm klubi võitnud kõik tiitlid, välja arvatud aastatel 1981 ja 2009, mil võitis AZ Alkmaar, ja aastal 2010, mil võitjaks oli FC Twente.

Hooaja lõpus langeb kõige vähem punkte kogunud meeskond aste madalamasse liigasse, Eerste Divisiesse, ja selle asemele tuleb Eerste Divisie hooaja võitnud klubi. Eredivisie 16. ja 17. koha saanud klubid peavad mängima üleminekumänge. Moodustatakse kaks gruppi, mõlemas neli meeskonda (üks meeskond Eredivisiest ja kolm Eerste Divisiest). Ühes grupis olevad klubid mängivad omavahel kodus-võõrsil süsteemis ja gruppide võitjad pääsevad Eredivisiesse.

Klubid 
Hooajal 2019–20 mängivad liigas järgmised klubid:

ADO Den Haag
Ajax
AZ Alkmaar
Emmen
Feyenoord
Fortuna Sittard
Groningen
Heerenveen
Heracles Almelo

PEC Zwolle
PSV Eindhoven
RKC Waalwijk
Rotterdami Sparta
Twente
Utrecht
Vitesse
VVV-Venlo
Willem II

Hollandi meistrid

Välislingid 
 Ametlik koduleht

Jalgpalliliigad
Hollandi jalgpall
Ċensu Tabone

Ċensu Tabone (tegelik nimi Vincent Tabone; 30. märts 1913 Victoria, Għawdex – 14. märts 2012) oli Malta poliitik ja arstiteadlane, Malta president aastatel 1989–1994.

Tabone sündis itaalia päritolu perekonnas. Isaema oli asunud Maltale Sitsiiliast. Isa Niccolò oli üks esimesi maltalasi, kes saanud Suurbritannias patoloogia ja kirurgia õppejõuks (Malta kuulus tollal Suurbritanniale). Pere elas Gozol (tänapäeval Għawdex) suhteliselt rahulikku ja pastoraalset elu, kuni isa 1922 59-aastaselt suri.

Vincent omandas isa eeskujul arsti elukutse ja osales Teises maailmasõjas sõjaväearstina. 1948. aastal juhtis ta trahhoomi likvideerimist Għawdexi saarel ning aitas hiljem korraldada samasuguseid kampaaniaid ka Taiwanil, Indoneesias ja Iraagis. Tabone oli ka Malta ülikooli meditsiiniõppejõud ning Malta Meditsiiniassotsiatsiooni asutajaid. Samuti praktiseeris ta aastakümneid arstina Sliemas.

Poliitikasse sekkus Tabone 1960. aastatel. Ta oli 1962–1972 Rahvusliku Partei peasekretär ning partei esimehe asetäitja 1972–1977. Malta parlamenti pääses Tabone esimest korda 1966. aastal ning oli töö- ja hoolekandeminister aastatel 1966–1971 ning välisminister 1987–1989.

1989. aastal valiti Tabone Malta presidendiks, kellena ta oli ametis viis aastat.

Tabonel oli naine Maria, kellega ta pisut enne surma tähistas 70. pulma-aastapäeva. Neil oli 8 last. Tabone surma ajal oli neil 19 lapselast ja 24 lapselapselast.

Malta presidendid
Malta välisministrid
Arstiteadlased
Sündinud 1913
Surnud 2012
Närilised

Närilised (Rodentia) on imetajate klassi kuuluv selts.

Närilised on suhteliselt väikesed ja lühikeste jalgadega. Nende kehapikkus varieerub 5 cm-st (Aafrika pisihiir) 130 cm-ni (kapibaara).

Süstemaatika 
Näriliste seltsi kuulub 33 sugukonda umbes 480 perekonda umbes 2280 liigiga. Seega moodustavad närilised umbes 42% kõigist imetajate liikidest.

Sugukondi 
Aguutilased
Hamsterlased‎
Hiirlased
Hüpiklased
Kobraslased
Merisigalased
Okaslased‎ 
Oravlased‎ 
Unilased‎ 
 Villakhiirlased 

Üle poole liikidest kuulub hamsterlaste või hiirlaste sugukonda.

Imetajad
Mõrvad Mesopotaamias

"Mõrvad Mesopotaamias" on Agatha Christie 1939. aastal avaldatud kriminaalromaan, milles astub üles belglasest detektiiv Hercule Poirot.  

Romaani sündmustik ja olustik on inspireeritud kirjaniku reisist Lähis-Itta tänapäeva Iraagi aladele, kus ta koos abikaasa Max Mallowaniga osales arheoloogiaekspeditsioonidel.

Sisututvustus 
Loo sündmustik antakse edasi läbi 32-aastase Amy Leatherani silmade. Meditsiiniõde osaleb Hassaniehi lähedal arheoloog dr Leidneri Iraagi-ekspeditsioonil. Salapärastel asjaoludel tapetakse Louise Leidner ja hiljem ka professori sekretär Anne Johnson. Kaevetöid külastav Hercule Poirot avastab, et kuriteo lahendus peitub naiste minevikus.

Tegelaskujud 
 Hercule Poirot
 Professor Eric Leidner, arheoloog ja väljakaevamiste juht
 Louise Leidner, tema abikaasa
 Bill Coleman, Eric Leidneri assistent
 David Emmott, Eric Leidneri assistent
 Richard Carey, arhitekt
 Anne Johnson, Eric Leidneri sekretär
 Isa Lavigny, misjonär
 Leatheran Amy, medõde
 Kapten Maitland, Hassaniehi linna politseiülem
 Joseph Mercado, Eric Leidneri assistent
 Marie Mercado, tema abikaasa
 Dr. Giles Reilly, arst
 Sheila Reilly, arsti tütar
 Carl Reiter, ekspeditsiooni fotograaf

Eestikeelsed väljaanded 
 1937 – "Neljapäewal peale lõunat", Virumaa Teataja joonealune; Rakvere, 1937. (Ester)
 1998 – "Mõrvad Mesopotaamias", sarjas "Öölane"; nr 31. Kirjastus Elmatar. 256-leheküljeline taskuformaat, pehme köide. Inglise keelest tõlkinud Ralf Toming. (Raamatukoi)
 2007 – Agatha Christie lugude kogumikus "Poirot Oriendis. Kolm lugu". Kirjastus Varrak. Tavaformaadis, kõvas köites. (Raamatukoi)

Teose adaptatsioonid 
 "Murder in Mesopotamia" (sarja osa 8.2); 100 minutit. Režissöör Tom Clegg. Stsenarist Clive Exton (dramatiseering).
2001. aastal valminud Suurbritannia telesarja "Hercule Poirot" samanimelises osas kehastab nimitegelast David Suchet. Uue tegelasena toodi sisse kapten Hastings ja Amy Leatherani osatähtsust vähendati drastiliselt.

Viited

Arvustused 
 Janice Harayda. Agatha Christie’s Iraq Novel, "Murder in Mesopotamia". One-Minute Book Reviews, 26. september 2007
 Murder in Mesopotamia. Book reviews, 29. oktoober 2007

Välislingid 
 Murder in Mesopotamia. Agatha Christie ametlik koduleht
 Murder in Mesopotamia. Facebook
 Tekstikatkend. Agatha Christie teemaline sait

Agatha Christie teosed
Hercule Poirot' raamatud 
Inglise romaanid
1939. aasta kirjandusteosed
Öölane
Tetrahüdrokannabinool

Tetrahüdrokannabinool (THC) ehk delta-9-tetra­hüdro­kannabi­nool (Δ9-THC) on keemiline ühend. THC on kanepitaime saaduste kanepiürdi ja mõnuaine peamine psühho­aktiivne kom­ponent. Aine lahustub hästi enamikus orgaanilistes lahustites, eriti aga lipiidides ja alkoholis.

Nomenklatuur
IUPAC nimetus: (−)-(6aR,10aR)-6,6,9-trimethyl-3-pentyl-6a,7,8,10a-tetrahydro-6H-benzo[c]chromen-1-ol

Ravimite nimetused
Marinol

Farmakoterapeutiline rühm 
Sünteetilised tetrahüdrokannabinoolid kuuluvad klassi A – Seedetrakt ja ainevahetus:
ATC-kood A04AD10
ATCvet-kood QA04AD10.

Toime inimkehale
THC-l on kesk­mine kuni mõõdukas valu ­vaigistav toime, samuti lee­vendab THC vähk­tõve keemiaraviga seotud iiveldust (südame­pööritust) ja stimu­leerib söögiisu. Aine tekitab ka eufooriat. Võimalike kõrvalmõjude hulka kuuluvad pulsi kiire­nemine, paanikahood, hämmeldus, ärevus ja mõnikord paranoia.

Vaata ka
kanep
kanepiürt
marihuaana
hašiš

Viited

Välislingid
 Kanepi mõju
 Zlatko Mehmedic, M.Sc.Pharm.; Suman Chandra, Ph.D.; Desmond Slade, Ph.D. jt, Potency Trends of D9-THC and Other Cannabinoids in Confiscated Cannabis Preparations from 1993 to 2008, J Forensic Sci, september 2010, 55. väljaanne, nr 5, doi: 10.1111/j.1556-4029.2010.01441.x 
 Toime rakkudele
 Pross S, Klein T, Newton C, Friedman H., Differential effects of marijuana components on proliferation of spleen, lymph node and thymus cells in vitro. Lühikokkuvõte., Int J Immunopharmacol. 1987;9(3):363-70., veebiversioon (vaadatud 28.11.2014) (inglise keeles)

Psühhotroopsed ained
Narkootilised ained
Areenid
Kanep
Farmaatsia
New Age
Dick Advocaat

Dick Advocaat (sündinud 27. septembril 1947 Haagis Hollandis) on Hollandi jalgpallitreener ning endine jalgpallur. Alates 2012. aasta suvest töötab ta Hollandi Eredivisie klubi PSV Eindhoven peatreenerina.

Ta on olnud Hollandi, Belgia, Araabia Ühendemiraatide, Lõuna-Korea ja Venemaa rahvuskoondise peatreener.

Alates 2016. aastast on ta Fenerbahçe S.K. peatreener.

Hollandi jalgpallitreenerid
Sündinud 1947
Juveniilne staadium

Juveniilne staadium on elusorganismide arenguetapp.

Selgroogsed loomad kasvavad, täiustub elundkondade talitlus ja reflektoorne tegevus.
Katteseemnetaimedel areneb välja juurestik, toimub varre pikkus- ja jämeduskasv ning moodustuvad lehed.

Bioloogia
Külliki Kuusk

Külliki Kuusk (aastani 2002 Külliki Vulf; sündinud 20. augustil 1975) on eesti kirjandusteadlane.

Ta on uurinud Uku Masingu pärandit. 
Ta on Uku Masingu Kolleegiumi liige.

Välislingid

Eesti kirjandusteadlased
Sündinud 1975
Reomäe kalmistu

Reomäe kalmistu on kalmistu Püha kihelkonnas, tänapäevase haldusjaotuse järgi Reo külas Saaremaa vallas Saaremaal.

Kalmistu on rajatud 19. sajandil samaaegselt Reomäe õigeusu kirikuga. Kalmistu pindala on 1,9 ha, seda piirab paekiviaed kõrgusega 1,5–1,7 m. Kalmistu idaküljel on metallvärav. Kalmistul on II maailmasõja eelseid metallhauatähiseid (ca 62) ja kivist hauatähiseid (ca 28).

Eesti Apostlik-Õigeusu Kirik otsustas 2010. aastal kinkida surnuaia Pihtla vallale, kes juba niikuinii hooldas kalmistut.

Kalmistule on maetud Vassili Verlok.

Viited

Välislingid

Püha kihelkonna kalmistud
Eesti õigeusu kalmistud
Saare maakonna kalmistud
Saare maakonna kultuurimälestised
Saaremaa vald
Geel

Geel ehk tarre on aine või materjal, mille omadused on  vedela ja tahke oleku vahepealsed. Geel võib olla kas pehme ja painduv või tahke ja jäik. Geel on dispersne süsteem, mis moodustub kolloidlahuse (sooli) koaguleerumisel. Geelide erilised omadused tulenevad nende kolmedimensionaalsest võrkstruktuurist, kuna molekulide vahel esinevad füüsikalised või keemilised sidemed. 

Olenevalt kolloidlahuse keskkonnast sisaldavad geelid suure hulga vett (hüdrogeelid, näiteks marmelaad, keedumuna või inimese silma klaaskeha täitev klaaskehaneste) või orgaanilist vedelikku (orgaanogeelid, näiteks mõned kosmeetikavahendid) või õhku (aerogeelid, näiteks kuiv silikageel).

Märkused

Vaata ka
Geelkromatograafia
Geelelektroforees
Tiksotroopia

Füüsikaline keemia
Kromatograafia
Ramires

Ramires (õieti Ramires Santos do Nascimento; sündinud 24. märtsil 1987 Barra do Piraís) on Brasiilia jalgpallur, kes mängib Brasiilia kõrgliiga klubis Palmeiras poolkaitsja positsiooni.

Aastatel 2010–2016 mängis Ramires Londoni Chelsea eest. Chelsea jalgpalliklubisse siirdus ta 13. augustil 2010 Benficast.

Ramires võitis Pekingi olümpiamängude jalgpalliturniiril Brasiilia koondises pronksmedali.

Saavutused
Benfica
Portugali meister (1): 2009–10
Taça da Liga (1): 2009–10
Chelsea
 Inglismaa meistrer (1): 2014–15
 FA Cup (1): 2011–12
 Football League Cup (1): 2014–15
 UEFA Meistrite Liiga (1): 2011–2012
 UEFA Euroopa Liiga (1): 2012–2013
Palmeiras
 Campeonato Paulista (1): 2020
Brasiilia jalgpallikoondis
FIFA konföderatsioonide karikas: 2009

Brasiilia jalgpallurid
Cruzeiro Esporte Clube mängijad
Lissaboni Benfica jalgpallurid
Chelsea FC mängijad
Sociedade Esportiva Palmeirase mängijad
Primeira Liga mängijad
Premier League'i mängijad
Sündinud 1987
Ichirō Suzuki

Ichirō Suzuki (铃木 一 朗, すずき いちろう; sündinud 22. oktoobril 1973) on jaapani pesapallur. 

Ta mängib Ameerika Ühendriikides MLB liigas Seattle'i meeskonnas Seattle Mariners.

Jaapani sportlased
Pesapallurid
Sündinud 1973
Hidetoshi Nakata

Hidetoshi Nakata (jaapani keeles: 中 田 英 寿) (sündinud 22. jaanuaril 1977 Kofus) on endine Jaapani jalgpallur, kes mängis nagu poolkaitsjana mitmes Euroopa klubis ja Bell Mare Hiratsukas oma kodumaal. Mänguoskuste tõttu peetakse teda üheks parimaks Jaapani mängijaks läbi aegade.

Nakata oli 2004. aastal ainuke FIFA 100 hulka valitud jaapanlane ja teda on nimetatud üheks 125-st parimast elavaks jalgpalluriks ajaloos. Samuti hääletati 1997. ja 1998. aastal Aasia aasta mängijaks.

Nakata võitis 2001. aastal Serie A AS Romaga ja aasta hiljem Coppa Italia Parmaga.

Jaapani jalgpallurid
AS Roma mängijad
Bologna FC 1909 jalgpallurid
Parma Calcio 1913 mängijad
ACF Fiorentina mängijad
Bolton Wanderers FC mängijad
Serie A mängijad
Premier League'i mängijad
FIFA 100
Sündinud 1977
Roberto Mancini

Roberto Mancini (sündinud 27. novembril 1964 Jesis) on itaalia jalgpallitreener ja endine Itaalia jalgpallikoondise mängija.

Mängijana oli tema positsioon ründaja. Suurema osa klubikarjäärist mängis ta UC Sampdorias (1982–1997). Sampdoriaga tuli ta hooajal 1990–91 Itaalia meistriks, lisaks võitis ta neli korda Itaalia karika, ühe korra Itaalia superkarika ja ühe korra UEFA karikavõitjate karika. Hooajal 1996–97 valiti Mancini Itaalia kõrgliiga hooaja parimaks mängijaks. Lisaks mängis ta klubikarjääri jooksul Bolognas, Lazios (Itaalia meister 1999–2000) ja lühikest aega ka Inglismaal Leicester Citys. Itaalia koondises mängis ta aastatel 1984–1994 kokku 36 korda ja lõi neli väravat, sh 22. septembril 1993 MM-i valikmängus Eesti vastu.

Treenerikarjääri alustas Manchini kohe pärast mängijakarjääri lõppu. 2001–2002 oli ta Fiorentina, 2002–2004 Lazio ja 2004–2008 Milano Internazionale peatreener. Aastatel 2006–2008 tuli ta Internazionalega kolmel hooajal järjest Itaalia meistriks.

Aastatel 2009–2013 töötas ta Inglismaal Premier League'i jalgpalliklubi Manchester City peatreenerina. Hooajal 2011–12 tuli ta Manchester Cityga Inglismaa meistriks. Seejärel oli ta 2013–2014 Galatasaray, 2014–2016 taas Internazionale ja 2017–2018 Peterburi Zeniti peatreener. Alates 14. maist 2018 on ta Itaalia koondise peatreener.

Itaalia jalgpallitreenerid
Itaalia jalgpallurid
Bologna FC 1909 jalgpallurid
UC Sampdoria mängijad
Rooma Lazio mängijad
Leicester City FC mängijad
Serie A mängijad
Premier League'i mängijad
Milano Internazionale peatreenerid
manchester City peatreenerid
Sündinud 1964
FIFA 100

FIFA 100 on nimekiri legendaarse Brasiilia jalgpalluri Pelé valitud parimatest elavatest jalgpalluritest. Nimekiri avaldati 4. märtsil 2004 Londonis FIFA 100. aastapäeva tseremoonial. 

Arv 100 tähendab 100. tegevusaastat, nimekirjas on aga 125 jalgpallurit. Alguses paluti Pelél valida 100 inimest: 50 tegutsevat ja 50 endist jalgpallurit, kuid tema jaoks oli liiga raske nimetada vaid 50 endist mängijat. Seega valis ta 50 nimekirja koostamise ajal mängivat ja 75 karjääri lõpetanud jalgpallurit: 123 mees- ja 2 naissportlast.

FIFA 100
See nimekiri koosneb Pelé valitud parimatest elavatest jalgpalluritest.
Jalgpallurid, kes olid aktiivsed nimekirja avaldamise ajal, on märgiga (*). 
Tänapäeval mängivad sportlased on kaldkirjas.

Viited

FIFA
Jalgpall
Jalgpalli loendid
Angervarrelised

Angervarrelised (Asclepiadaceae) on emajuurelaadsete seltsi kuuluv sugukond.

Uuemas süstemaatikas paigutatakse kogu angervarreliste sugukond koerakooluliste (Apocynaceae) sugukonda.

Sugukonda kuulub umbes 350 perekonda ligikaudu 2800 liigiga. Enamik sugukonna esindajaid kasvab Lõuna-Aafrika troopilistes ja lähis-troopilistes piirkondades aga esindajaid on ka kõikjal mujal peale Antarktika. Kasvuvormilt on paljud liigid liaanid ja hõredakasvulised põõsad.

Perekondi
 Diskiidia (Dischidia)

Viited

Koerakoolulised
Koerakoolulised

Koerakoolulised (Apocynaceae) on emajuurelaadsete seltsi kuuluv sugukond.

Perekonnad

 Acokanthera (koolupuu)
 Adenium (adeenium)
 Aganonerion
 Aganosma
 Alafia
 Allamanda (allamanda)
 Allomarkgrafia
 Allowoodsonia
 Alstonia (pagoodipuu)
 Alyxia (kaelakeepuu)
 Amalocalyx
 Ambelania
 Amsonia (amsoonia)
 Ancylobotrys
 Anechites
 Angadenia
 Anodendron
 Apocynum (koerakool)
 Arduina
 Artia
 Asketanthera
 Aspidosperma
 Baissea
 Beaumontia
 Bousigonia
 Cabucala
 Callichilia
 Calocrater
 Cameraria
 Carissa (koolupõõsas)
 Carpodinus
 Carruthersia
 Carvalhoa
 Catharanthus (lõunahali)
 Cerbera (põrgukoerapuu)
 Cerberiopsis
 Chamaeclitandra
 Chilocarpus
 Chonemorpha
 Cleghornia
 Clitandra
 Condylocarpon
 Couma
 Craspidospermum
 Crioceras
 Cycladenia
 Cyclocotyla
 Cylindropsis
 Delphyodon
 Dewevrella
 Dictyophleba
 Diplorhynchus
 Dyera
 Ecdysanthera
 Echites
 Elytropus
 Epigynium

 Eucorymbia
 Farquharia
 Fernaldia
 Forsteronia
 Funtumia (funtuumia)
 Galactophora
 Geissospermum
 Gonioma
 Grisseea
 Gymnema (gurmar)
 Hancornia
 Haplophyton
 Himatanthus
 Holarrhena (kutsapõõsas)
 Hoya (vahalill)
 Hunteria
 Hymenolophus
 Ichnocarpus
 Isonema
 Ixodonerium
 Kamettia
 Kibatalia
 Kopsia
 Lacmellea
 Landolphia (kummiväät)
 Laubertia
 Laxoplumeria
 Lepinia
 Lepiniopsis
 Leuconotis
 Lochnera (lõunahali)
 Lyonsia
 Macoubea
 Macropharynx
 Macrosiphonia
 Malouetia
 Mandevilla ehk Dipladenia (mandvill)
 Mascarenhasia
 Melodinus
 Mesechites
 Micrechtites
 Microplumeria
 Molongum
 Mortoniella
 Motandra
 Mucoa
 Neobracea
 Neocouma
 Nerium (oleander)
 Nouettea
 Ochrosia
 Odontadenia
 Oncinotis
 Orthopichonia
 Pachypodium (paksjalg)
 Pachouria
 Papuechites

 Parahancornia
 Parameria
 Parepigynum
 Parsonsia
 Peltastes
 Pentalinon
 Petchia
 Picralima
 Plectaneia
 Pleiocarpa
 Pleioceras
 Plumeria (plumeeria)
 Pottsia
 Prestonia
 Pycnobotrya
 Quiotania
 Rauvolfia (rauvolfia)
 Rhabdadenia
 Rhazya (sinitäht)
 Rhigospira
 Rhodocalyx
 Rhyncodia
 Saba
 Schizozygia
 Secondatia
 Sindechites
 Skytanthus
 Spirolobium
 Spongiosperma
 Stemmadenia
 Stephanostegia
 Stephanostema
 Stipecoma
 Strempeliopsis
 Strophanthus (südamepõõsas)
 Tabernaemontana
 Tabernanthe (ibooga)
 Temnadenia
 Thenardia
 Thevetia (kuldoleander)
 Tintinnabularia
 Trachelospermum (soonseemnik)
 Urceola
 Urnularia
 Vahadenia
 Vallariopsis
 Vallaris
 Vallesia
 Vinca (igihali)
 Voacanga (uimapuu)
 Willughbeia
 Woytkowskia
 Wrightia (värvipõõsas)
 Xylinabaria
 Xylinabariopsis
Juri Prõtkov

Juri Aleksandrovitš Prõtkov (vene Юрий Александрович Прытков; 17. märts 1920 Bronnitsõ – 15. jaanuar 2011 Moskva) oli vene multifilmide lavastaja ja kunstnik.

Juri Prõtkov töötas Sojuzmultfilmis. Tema lavastatud multifilmide seas on "Oh ja Ah" ning "Oh ja Ah matkal".

Venemaa filmilavastajad
Venemaa kunstnikud
Novodevitšje kalmistule maetud
Sündinud 1920
Surnud 2011
Julius Erlemann

Robert Julius Erlemann (13. märts 1851 Rõuge kihelkond Võrumaa – 18. aprill 1898 Tartu) oli eesti õpetaja ja kultuuritegelane.

Haridustee

Alghariduse omandas Erlemann kodus, edasi õppis Kanepi kihelkonnakoolis, Võru kreiskoolis ja aastail 1868–1871 Valga kihelkonnakooliõpetajate ja köstrite seminaris (nn Cimze seminar).

Teenistuskäik

Töötas algul Helme kihelkonnakoolis ja aastail 1871–1888 Kanepi kihelkonnakoolis, tegutsedes samal ajal Kanepi kiriku organistina. Aastatel 1888–1891 oli Erlemann Põltsamaa lähedal Kaarlimõisas asunud Eesti Aleksandrikooli usuõpetuse, eesti ja saksa keele ning laulmise õpetaja. Õpetajana jättis õpilastesse sügava mulje, lõi koolis usaldusliku õhkkonna õpilaste ja õpetajate vahel. Juhatas kooli laulukoori, millega esineti koolipidudel, kohalikus seltsimajas ning 1891. aasta IV üldlaulupeol Tartus.

1891. aastast tegutses Tartus ettevõtjana.

Ühiskondlik tegevus

Oli Kanepi Laulu Seltsi asutaja ning selle koori juht aastail 1869–1888. Kanepi meeskoori ja meeskvartetiga esineti Eesti linnades, Helsingis ja Peterburis ning võideti 1879. aasta II üldlaulupeol 1. auhind. Aleksandrikoolis töötamise ajal juhatas Erlemann Põltsamaa meeskoori, mis koosnes peamiselt Põltsamaa ja Pilistvere kihelkonna kooliõpetajatest.

Erlemann oli 1891. aasta IV üldlaulupeo ühendkooride üldjuht.

Isiklikku

Tema vend Andreas Erlemann (1833–1915) oli kihelkonnakooliõpetaja, köster ja rehvusliku liikumise tegelane.

Viited

Eesti õpetajad
Cimze seminari vilistlased
Sündinud 1851
Surnud 1898
Liisi Oterma

Liisi Oterma (6. jaanuar, 1915 – 4. aprill 2001) oli soome astronoom, esimene astronoomia alal doktorikraadi saanud naine Soomes.

Ta oli 1965. aastast Turu Ülikooli professor ja 1971. aastast Tuorla observatooriumi juhataja.

Oterma avastas 3 komeeti, sealhulgas perioodilised komeedid 38P/Stephan-Oterma ja 39P/Oterma ning üle 200 asteroidi. Asteroid 1529 Oterma nimetati tema järgi.

Avastatud asteroide

Välislingid 
Biographical text in Women of Learning web exhibition

Soome teadlased
Astronoomid
Turu ülikooli professorid
Sündinud 1915
Surnud 2001
Allan Jaakus

Allan Jaakus (sündinud 1. oktoobril 1966 Tartus) on eesti kehakultuuritegelane ja rohelise liikumise aktivist.

Ta on lõpetanud Tallinna Pedagoogikaülikooli tervisekasvatajana (lasteaiakasvatajana) aastal 1993.
Ta on töötanud Saku Suurhallis ja Rakvere Spordikeskuses.

Allan Jaakus oli Rohelise erakonna kandidaat Riigikogusse 2011. aasta valimistel. Ta sai 229 häält.

Kirjutisi
Kas Rakvere on uus Kääriku?

Viited

Välislingid
Video "Hingame terviseks!"
Allan Jaakuse kalandushuvist

Eesti poliitikud
Sündinud 1966
Matti Varik

Matti Varik (2. märts 1939 Leisi – 16. jaanuar 2011) oli eesti skulptor ja kunstipedagoog.

Ta lõpetas 1958. aastal Tallinna 21. Keskkooli ja 1964. aastal ERKI.

Seejärel töötas ta kuni 1966. aastani ERKI skulptuurikateedris. Aastatel 1966–1977 ja 1979–1983 oli ta vabakutseline kunstnik. Aastatel 1983–2003 töötas ta ERKI õppejõuna.

Matti Varik viljeles peamiselt monumentaalskulptuuri.

Teoseid
 Kuressaare fašismiohvrite mälestussammas (1965: koos Riho Kullaga)
 Tehumardi mälestussammas (1966; koos Riho Kulla ja Allan Murdmaaga)
 1924. aasta 1. detsembri ülestõusu mälestusmärk (1973-1974; koos Allan Murdmaaga)
 Lenini monument Kotkas (1979; koos Allan Murdmaa ja Jaan Pordiga)
 Ernst Peterson-Särgava monument (1985; koos Allan Murdmaaga)
 Kuressaare Eesti Vabadussõjas langenute mälestussammas (1990)
 Vabaduse värav Stockholmis (1994)

Tunnustus
 1976 Kristjan Raua preemia (1924. aasta 1. detsembri ülestõusu monument, koos arhitekt Allan Murdmaaga)
 1976 Eesti NSV teeneline kunstnik
 1980 Eesti NSV rahvakunstnik
 1080 Nõukogude Eesti preemia (Kotka Lenini monument)

Välislingid
 Suri skulptor ja õppejõud Matti Varik Postimees, 19. jaanuar 2011
 Rainer Kerge. "Skulptor Matti Varik oli võimas mees – nagu tamm!" Õhtuleht, 21. jaanuar 2011 

Eesti skulptorid
Eesti Kunstiakadeemia õppejõud
Eesti NSV teenelised kunstnikud
Eesti NSV rahvakunstnikud
Metsakalmistule maetud
Sündinud 1939
Surnud 2011
Eesti Kunstiakadeemia vilistlased
Ruth Lias

Ruth Lias (sündinud 26. juulil 1926) on eesti füüsik ja tõlkija.

Ta lõpetas aastal 1951 Tartu Riikliku Ülikooli füüsikuna. Aastal 1954 kaitses füüsika-matemaatika kandidaadi väitekirja. Oli aastatel 1954–1981 Tartu Ülikooli õppejõud (oli aastast 1975 dotsent). Ta on teinud uurimusi gravitatsiooni kvantteooria ja väljamudelite alalt. Ta on koostanud õpikuid füüsikutele.

Peamiselt tõlgib ta eesti keelde hispaania keelest, kuid ta on tõlkinud ka eesti keelest hispaania keelde, näiteks Tõnu Õnnepalu "Piiririik".

Tõlgitud raamatuid

 Thomas Kuhn,  "Teadusrevolutsioonide struktuur"  Sarjast Avatud Eesti Raamat. Kirjastus: Ilmamaa, 2003 ISBN: 9985878663 
 Erwin Schrödinger, "Mis on elu? Vaim ja aine. Autobiograafilisi visandeid"  Kirjastus: Ilmamaa 2015 ISBN: 9789985775363

Viited

Välislingid
Ivi Drikkit, Füüsik Ruth Lias on olnud kogu oma elu lüürik, Postimees, 17. jaanuar 2000

Eesti füüsikud
Eesti tõlkijad
Tartu Ülikooli õppejõud
Sündinud 1926
1993. aasta laskesuusatamise maailmameistrivõistlused

1993. aasta laskesuusatamise maailmameistrivõistlused olid 28. maailmameistrivõistlused laskesuusatamises, mis toimusid 9.–14. veebruarini Borovetsis Bulgaarias.

Esmakordselt koosnes naiste teatesõit neljast osalejast riigi kohta ning iga suusataja distantsi pikkus oli 7,5 km.

Pärast Nõukogude Liidu, Jugoslaavia ja Tšehhoslovakkia lagunemist ilmusid mitmed riigid MM-ile esimest korda. Tšehhoslovakkia esines viimast korda selle riigina.

Tulemused

Mehed

10 km sprint 

Kuupäev: 13. veebruar
Osavõtjaid: 102 võistlejat
Riike: 
Maailmameister 1991:  Mark Kirchner

20 km eraldistardist sõit 

Kuupäev: 11. veebruar
Osavõtjaid: 102 võistlejat
Riike: 
Maailmameister 1991:  Mark Kirchner

4×7,5 km teatesõit 

Kuupäev: 14. veebruar
Osavõtjaid: 23 võistkonda 
Maailmameister 1991:  Hubert Leitgeb, Gottlieb Taschler,Simon Demetz, Wilfried Pallhuber

20 km võistkonnavõistlus 

Kuupäev: 9. veebruar
Osavõtjaid: 23 võistkonda
Maailmameister 1992:  SRÜJevgeni Redkin,Aleksandr Tropnikov,Anatoli Zdanovitš,Aleksandr Popov

Naised

7,5 km sprint 

Kuupäev: 13. veebruar
Osavõtjaid: 74 võistlejat
Riike: 
Maailmameister 1991:  Grete Ingeborg Nykkelmo

15 km eraldistardist sõit 

Kuupäev: 11. veebruar
Osavõtjaid: 74 võistlejat
Riike: 
Maailmameister 1991:  Petra Behle

4x7,5 km teatesõit 

Kuupäev: 14. veebruar
Osavõtjaid: 14 võistkonda
Maailmameister 1991: Elena Belova,Elena Golovina,Svetlana Petšerskaja

15 km võistkonnavõistlus 

Kuupäev: 9. veebruar
Osavõtjaid: 13 võistkonda
Maailmameister 1992: Petra Bauer,Uschi Disl,Inga Kesper,Petra Behle

Medalid

Laskesuusatamise maailmameistrivõistlused
Maailmameistrivõistlused, 1993 laskesuusatamine
Emmanuel Eboué

Emmanuel Eboué (sündinud 4. juunil 1983 Abidjanis) on endine Elevandiluuranniku jalgpallur. Ta mängis nii kaitsja kui ka poolkaitsja positsioonil.

Elevandiluuranniku jalgpallikoondises mängis Eboué aastatel 2004–2013 kokku 79 korda ja lõi kolm väravat.

Emmanuel Eboué alustas oma karjääri klubis ASEC Mimosas, mis tegutseb Abidjanis. Sealt siirdus ta Belgia Bevereni klubisse K.S.K. Beveren, kus mängis kolm hooaega. Eboué edukad esinemised Belgias äratasid Arsenali skautide tähelepanu. Üleminek Londoni klubisse toimus jaanuaris 2005. Eboué oli Arsenali mängija aastatel 2005–2011, siis siirdus ta İstanbuli Galatasaraysse. Türgis leegionäridele seatud limiidi tõttu ei osalenud Eboué Galatasaray liiga mängudes hooajal 2014–2015. Uut lepingut İstanbuli klubi sellele mängijale ei pakkunud.

Elevandiluuranniku jalgpallurid
Arsenal FC mängijad
Galatasaray SK mängijad
Premier League'i mängijad
Sündinud 1983
Chelsea FC peatreenerite loend

Londoni Chelsea esimeseks peatreeneriks sai 1905. aastal John Tait Robertson. Seisuga jaanuar 2016 on klubis töötanud 26 peatreenerit (4 neist – treener-mängija rollis) ja 9 ajutist treenerit. Praeguseks jalgpalliklubi treeneriks on Frank Lampard.

Peatreenerid
Andmed on seisuga 28. detsember 2015. Arvestatud on kõiki meeskonna ametlikke mänge.
* Mängiv treener+ Ajutine treener
M = mängud; V = võidud; = = viigid; K = kaotused; + = löödud väravad; – = vastaste löödud väravad

1 Ühe karika viigimängu Chelsea võitis penaltiseerias.
2 Ühe karika viigimängu Chelsea võitis penaltiseerias; ühe karika viigimängu klubi kaotas penaltiseerias.
3 Kaht karika viigimängu Chelsea võitis penaltiseerias; ühe Charity Shieldi viigimängu klubi kaotas penaltiseerias.
4 Ühe karika viigimängu Chelsea kaotas penaltiseerias; ühe Community Shieldi viigimängu klubi kaotas penaltiseerias.
5 Ühe karika viigimängu Chelsea kaotas penaltiseerias.
6 Ühe karika viigimängu Chelsea kaotas penaltiseerias.
7 Ühe Community Shieldi viigimängu Chelsea võitis penaltiseerias; ühe karika viigimängu klubi kaotas penaltiseerias.

Peatreenerite auhinnad

Viited

 
Jalgpalli loendid
Staadion (pikkusühik)

Staadion oli Vana-Kreeka pikkusühik.

Staadion jagunes 600 jalaks, aga nii jala kui staadioni pikkus muutus läbi aja. Kreeka-rooma staadioni pikkus oli 176,6 m, olümpia staadioni pikkus 192,28 m ja delfi staadioni pikkus 177,55 m.

Pikkusühik on andnud oma nime sprindidistantsile (antiikolümpiamängudel oli kavas staadionijooks) ja lühimaajooksule enesele ning lõpuks spordiväljakule, kus korraldati võistlusi jooksus ja teistel aladel . Tänapäeval nimetatakse teisteski keeltes analoogilist spordirajatist staadioniks.

Tänapäeval kasutatakse Kreekas mitteametlikult uuskreeka staadioni, mille pikkus on täpselt 100 m.

Viited 

Pikkusühikud
Vana-Kreeka sport
Kaitseliidu Saaremaa malev

Kaitseliit Saaremaa malev on Kaitseliidu territoriaalne üksus, mis tegutseb Saare maakonnas.

Saaremaa maleva pealik on alates 8. augustist 2016 kolonelleitnant Gunnar Havi.

Ajalugu 
Saare-, Hiiu- ja Muhumaa Kaitseliidu ülemaks määrati Kaitseliidu ülema päevakäsu nr.1 kohaselt kapten Johannes Poopuu. J. Poopuu poolt kokku kutsutud Saare-, Hiiu- ja Muhumaa Kaitseliidu asutamiskoosolek toimus Kuressaare politseivalitsuse ruumes 20. novembril 1918. Samal päeval nimetati ametisse 16 KL kohalike jaoskondade ülemat, kes asusid looma KL üksusi Saare-, Hiiu- ja Muhumaal. 

Vabadussõja ajal osales Kaitseliit Saaremaa mässu mahasurumisel 1919. aasta algul.

1. detsembril 1924 toimunud riigipöördekatse järel toimus 23. detsembril 1924. aastal Kuressaare raekojas kolonelleitnant Jakob Vende juhtimisel KL Saaremaa organisatsiooni taasasutamiskoosolek ja moodustati Kaitseliidu Saaremaa maleva ajutine juhatus. 2. veebruaril 1925 kinnitati KL põhikiri, mille alusel Saaremaa Kaitseliit nimetati ümber KL Saaremaa Malevaks, senised jaoskonnad (8) malevkondadeks ja rajoonid kompaniideks.

KL Saaremaa Maleva malevapealikuks määrati 23. aprillil 1925 major Ralf Renè Teiman, 15. novembril 1927 major Rudolf Lints,  15. oktoobril 1934 kolonelleitnant Oskar Särev. 

1940. aasta juunikuunis KL Saaremaa Malev likvideeriti, ikvideerimise hetkel kuulus KL Saaremaa Malevasse ligikaudu 4750 liiget (1500 tegev- ja 400 toeta-jaliiget, 900 naiskodukaitsjat, 1200 noorkotkast ja 750 kodutütart).

KL Saaremaa Maleva taasasutamiskoosolek toimus 20. aprillil 1990. aastal, malevapealikuks valiti leitnant Mati Vendel. 1993. aasta algusest asus KL Saaremaa Maleva staap, Pikal tänaval ja sama aasta lõpust aga Väljaku tänav 5.

Aastail 2001–2011 oli maleva pealik major Toomas Luik, 2011–2015 oli Saaremaa maleva pealik kolonelleitnant Kristjan Moora.

Viited

Välislingid
Kaitseliidu Saaremaa maleva rinnamärk
Rita Loel, Saaremaa malev paneb oma ajaloo veebi, Saarte Hääl, 23. veebruar 2012
Evely Aavik, Kaitseliit tahab staapi laiendada, Saarte Hääl, 27. juuni 2012

Kaitseliidu malevad
Saaremaa
BioShock

"BioShock" on 3D-tulistamismäng mängustuudiolt Irrational Games. 

Mäng lasti Euroopas välja Windowsile ja Xbox 360 konsoolile 24. augustil 2007. PS3 versioon anti välja 17. oktoobril 2008, arendajaks 2K Marin. 2009. aasta 7. oktoobril valmis mängust Mac OS X-i variant. Osaliselt tõi "BioShocki" mobiilidele ettevõte IG Fun. Täies mahus lasti mängu mobiiliversioon iPhone'idele välja 2014. aastal stuudio 2K China poolt. Tarkvara ei suudetud ühilduma panna uuemate operatsioonisüsteemidega, seetõttu oli mängurakendus allalaaditav vaid umbes aasta ning uuenduste tegemine lõpetati.

Mängu järg "BioShock 2" valmis 9. veebruaril 2010. "BioShock Infinite" valmis aastaks 2013.

Mängu lugu
"BioShock" on esimese isiku vaates tulistamine, mille rollimängule omased elemendid sarnanevad mängu "System Shock 2" omadega. Mängija juhib peategelast Jacki, kes mängu alguses kukub lennukiga Atlandi ookeani kohal merre. Jack satub pärast lennukist eluga pääsemist veealusesse Rapture'i linna. Lugu leiab selles mahajäetud linnas aset aastal 1960, mis pakub mängijale õudusfilmilikku kogemust, mida tugevdavad Rapture'i linna art déco stiilis majad, ruumid ja ka aurupungi stiilis masinad ja aparaadid. Jack peab raadio teel juhiseid saades pääsema mööda koletisteks muudetud inimestest, kasutades relvi, lõkse ja ka superjõude andvaid plasmiide.

Viited

Välislingid 
 Ametlik koduleht

2007. aasta videomängud
Susannah York

Susannah York (9. jaanuar 1939 Chelsea – 15. jaanuar 2011 London) oli Briti teatri- ja filminäitleja.

Susannah Yorki filmikarjäär algas 1960. aastal, kui ta sai rolli Ronald Neame'i filmis "Tunes of Glory". Tema esimene suurem filmiroll oli aga Henry Fieldingi romaani 1963. aasta adaptatsioonis "Tom Jones". Samuti on ta mänginud Fred Zinnemanni filmis "Mees kõigiks aegadeks" ("A Man for All Seasons"), Delbert Manni lavastatud filmis "Jane Eyre" ning Supermani filmides, kus ta kehastab peategelase ema.

Aastal 1969 kandideeris ta rolli eest filmis "Äraaetud hobused lastakse ju maha" ("They Shoot Horses, Don't They?") Oscarile, kuid auhinna võitis seekord Maggie Smith. Susannah York võitis osatäitmise eest Briti Akadeemia filmiauhinna (1971).

Aastal 1972 võitis ta Cannes'i filmifestivalil parima näitleja auhinna filmi "Images" eest.

Susannah York on kirjutanud ka kaks lasteraamatut.

Ta oli 1960–1976 abielus Michael Wellsiga. Neil sündis kaks last: poeg Orlando ja tütar Sasha.

Susannah York suri 72-aastasena vähki.

Välislingid 
 

Suurbritannia filminäitlejad
Suurbritannia teatrinäitlejad
Sündinud 1939
Surnud 2011
Pittsburgh Steelers

Pittsburgh Steelers on Ameerika Ühendriikide Ameerika jalgpalli liigas NFL osalev meeskond. Tema kodulinn on Pittsburgh ja kodustaadion Heinz Field.

Steelers mängib konverentsi AFC Põhjadivisjonis koos Baltimore Ravensi, Cleveland Brownsi ja Cincinnati Bengalsiga. 

Spordiklubi asutati 1933. aastal Pittsburgh Piratesi nime all. Meeskonna värvid on must, kollane ja valge.

1940. aastal sai klubi oma praeguse nime - Steelers.

1943. aasta hooajal oli klubi sunnitud ühinema Philadelphia Eaglesiga ühiseks klubiks, mida mitteametlikult kutsutakse "Steagles", kuna paljud mõlema klubi mängijad olid Teise maailmasõja tõttu kutsutud sõjaväeteenistusse. 1943. aasta hooaja mängijad olidki enamasti kas tervislikel põhjustel (näiteks lampjalgsuse tõttu) või vanuse tõttu teenistuskõlbmatud, või sõjaväelased, kes olid saanud loa mängida. 1944. aasta hooajal pidi klubi mängima ühtses klubis koos Chicago Cardinalsiga (nüüd Arizona Cardinals). Seda ühendklubi kutsuti "Card-Pitt"iks. 1945. aasta hooaeg algas aga peale sõja lõppu ning Steelers sai jälle iseseisvalt mängida.

Pittsburgh Steelers on liiga meistriks tulnud kuus korda, aastatel 1974, 1975, 1978, 1979, 2005 ja 2008. 

Oma konverentsi meistri tiitli on Steelers võitnud aastatel 1974, 1975, 1978, 1979, 1995, 2005, 2008 ja 2010. Oma divisjoni meistriks on meeskond tulnud 20 korda ja väljalangemismängudeni jõudnud 26 korda.

Meeskonna mängujuht (quarterback) on alates 2004. aastast Ben Roethlisberger.

2010. aasta hooajal tuli Steelers oma divisjoni ja konverentsi meistriks. 6. veebruaril 2011 oli ta Super Bowl'is vastamisi Green Bay Packersiga ja kaotas 25–31.

Välislingid

 Koduleht

Ameerika jalgpall
Pittsburgh 
Ameerika Ühendriikide spordiklubid
Pete Postlethwaite

Peter William Postlethwaite (7. veebruar 1946 Warrington – 2. jaanuar 2011) oli Briti teatri- ja filminäitleja.

Näitlejakarjääri alustas Postlethwaite Liverpooli teatris Everyman Theatre.

Filminäitlejana lõi Pete Postlethwaite kaasa ligemale 90 filmis. Ta on mänginud Bryan Singeri filmis "Tavalised kahtlusalused" (1995), Baz Luhrmanni "Romeo + Juliet" (1996), Mark Hermanni "Brassed Off", Steven Spielbergi filmis "Jurassic Park: kadunud maailm" (1997) ja Fernando Meirellese "Ustav aednik" (2005). 

Aastal 1994 mängis ta Jim Sheridani filmis "Isa nimel", mille eest kandideeris parima meeskõrvalosa Oscarile.

Aastal 2010 mängis ta muuhulgas Christopher Nolani filmis "Algus" ja Ben Afflecki krimifilmis "Külm linn".

Välislingid 
 

Suurbritannia filminäitlejad
Suurbritannia teatrinäitlejad
Sündinud 1946
Surnud 2011
FA Community Shield

FA Community Shield (Football Association Community Shield; varem Charity Shield) on iga-aastane jalgpallimatš Premier League'i ja FA Cup'i võitjate vahel. Mäng toimub Wembley staadionil ja võitnud jalgpalliklubi saab trofee üheks aastaks endale; iga jalgpallur saab ka individuaalse medali. Kui hooaja Premier League'i ja FA Cupi võidab sama klubi, on tema vastaseks Community Shieldi mängus liigas teise koha saanud meeskond.

FA Community Shieldi võitjad

Inglismaa jalgpall
Jalgpallikarikavõistlused
Thomas Vermaelen

Thomas Vermaelen (sündinud 14. novembril 1985 Kapellenis) on Belgia jalgpallur, kes mängib kaitsjana Jaapani kõrgliiga klubis Vissel Kobe. 

Ta on tuntud hea väravalööjana, kuigi mängib keskkaitsjana.

Klubikarjäär

Ajax 

Vermaelen liitus 2000. aastal Ajaxi noorteakadeemiaga

2003–04 võitis ta oma esimesel hooajal põhimeeskonnaga Eredivisie. 

2004–05 hooajal laenutati ta klubisse RKC Waalwijk. 

Kui Klaas-Jan Huntelaar 2009. aastal Ajaxist lahkus, sai Vermaelenist klubi kapten.

Arsenal 
2009. aastal liitus ta Inglismaa kõrgliiga klubiga Arsenal

2009–10 valiti ta Premier League'i hooaja sümboolsesse koosseisu. 2012. aastal nimetati ta Arsenali kapteniks.

Barcelona 
2014. aastal liitus Vermaelen Hispaania kõrgliiga klubiga Barcelona. Üleminekusummaks oli 15 miljonit Inglise naela. 

2014–15 hooajal võitis ta Barcelonaga nii La Liga, Copa del Rey kui ka Meistrite Liiga. 2016–17 hooajal võideti taas liiga ja karikas. 

2016. aastal laenutas Barcelona ta Serie A klubisse AS Roma.

Saavutused

Klubid 
Ajax
 Eredivisie: 2003–04
 KNVB beker: 2005–06, 2006–07
 Johan Cruijff Schaal: 2006, 2007
Arsenal
 FA Cup: 2013–14
Barcelona
 La Liga: 2014–15, 2015–16, 2017–18, 2018–19
 Copa del Rey: 2014–15, 2015–16, 2017–18
 UEFA Meistrite Liiga: 2014–15
 Euroopa superkarikas: 2015
 Jalgpalliklubide maailmameistrivõistlused: 2015

Viited

Välislingid 

 Profiil FC Barcelona kodulehel

Belgia jalgpallurid
Amsterdami Ajaxi mängijad
Arsenal FC mängijad
FC Barcelona mängijad
AS Roma mängijad
Premier League'i mängijad
La Liga mängijad
Serie A mängijad
Sündinud 1985
Sébastien Squillaci

Sébastien Squillaci (sündinud 11. augustil 1980 Toulonis) on endine Prantsusmaa jalgpallur, keskkaitsja.

Klubikarjääri jooksul mängis ta muuhulgas Monacos, Lyoni Olympique'is, Sevillas ja Arsenalis.

Prantsusmaa jalgpallikoondises pidas ta aastatel 2004–2010 kokku 21 mängu.

Saavutused 
Ajaccio
Ligue 2 (1): 2001–02
Monaco
Coupe de la Ligue (1): 2002–03
Lyon
Ligue 1 (2): 2006–07, 2007–08
Coupe de France (1): 2007–08
Trophée des Champions (1): 2006
Sevilla
Copa del Rey (1): 2009–10

Prantsusmaa jalgpallurid
Lyoni Olympique'i mängijad
AS Monaco FC jalgpallurid
Sevilla FC mängijad
Arsenal FC mängijad
Ligue 1 mängijad
La Liga mängijad
Premier League'i mängijad
Sündinud 1980
Ajupoolkerade asümmeetria

Ajupoolkerade asümmeetria on aju organiseerituse fundamentaalne eripära. Olles omane inimestele ja loomadele, ilmneb see nii morfoloogiliselt kui funktsionaalselt. Funktsionaalsel psüühiliste protsesside tasandil on tegemist statistilise asümmeetriaga.

Ajupoolkerade asümmeetria avastamine algas inimeste erinevate ajupoolkerade kahjustuste korral täheldatavatest käitumismuutustest.  Peale funktsionaalse asümmeetria kindlakstegemist avastati ka ajupoolkerade morfoloogiline asümmeetria.  Viimaks täheldati asümmeetriat ka loomade juures.  Praeguseks ajaks on pandud alus nähtuse evolutsiooni käsitlevale teooriale.

Viited

Neuropsühholoogia
Peaaju
Mediapro

Mediapro on grupp multimeedia kommunikatsiooni ettevõtteid, mis tegutsevad peamiselt Hispaanias. See asutati aastal 1994 Barcelonas.  

Grupi ettevõtete konkreetsed tegevusalad on näiteks filmide ja telesaadete tootmine, trükimeedia (päevaleht Público) ja spordimeedia (jalgpallikanal Gol Televisión). Grupist tervikuna on saanud üks Euroopa audiovisuaalsektori turu juhtivaid tegijaid, seda tänu nii oma ettevõtetele, aga ka tänu strateegilistele partnerlussuhetele (näiteks France Télécom, Carlton Communications, ZON Multimédia ja Abertis Telecom). 

Mediaprol on kontorid Barcelonas, Gironas, Amsterdamis, Budapestis, Buenos Aireses, Dubais, Kataris, Lissabonis, Los Angeleses, Madeiral, Madridis, Miamis, Portos, Sevillas ja Tenerifel.

Välislingid 
Firma veebileht (katalaani, inglise ja hispaania keeles)

Hispaania ettevõtted
September (täpsustus)

September on aasta üheksas kuu.

Filmid 
 September – 1984. aasta Hiina film
 September – Woody Alleni 1987. aasta film. 
 September – 2003. aasta Saksa film
 September, Austraalia draamafilm aastast 2007; režissööriks Peter Carstairs

Muusika 
 September (laulja) – Rootsi naislaulja
 September (album 2004) – Septembri debüütalbum 2004. aastast
 September (album 2008) – Septembri debüütalbum USA-s 2008. aastast.
 September (laul) – Earth, Wind & Fire laul
 September (Daughtry laul) – laul Daughtry teiselt albumilt Leave This Town
 September Song

Romaanid 
 September (romaan) - Peeter Helme romaan aastast 2009.

Inimesed 
 Dulcie September – Lõuna-Aafrika Vabariigi apartheidi vastane aktivist
Callistus Eziukwu

Callistus Eziukwu (sündinud 3. juulil 1985 Grand Rapids, Michigan, USA) on Nigeeriast pärit USA korvpallur. 

Ta mängis hooajal 2010–2011  TÜ/Rockis.

Viited 

Ameerika Ühendriikide korvpallurid
Sündinud 1985
Elinor Smith

Elinor Smith (sünninimega Elinor Regina Patricia Ward; 17. august 1911 New York – 19. märts 2010 Palo Alto, California) oli USA lendur lennunduspioneer. 

Ta hakkas lendamist õppima juba 10-aastaselt, õpetajaks oli Clyde Edward Pangborn. Lendurilitsentsi omandas Elinor 16-aastaselt, olles omal ajal üks noorimaid litsentsitud piloote maailmas. 1930. aasta märtsis püstitas ta naiste maailmarekordi lennukõrguses 9149 m (27 419 jalga), parandades seda aasta hiljem 10 830 meetrini (32 576 jalga). Oktoobris 1930 tunnistati ta küsitluse tulemusena USA parimaks naispiloodiks. 

Ameerika Ühendriikide lendurid
Sündinud 1911
Surnud 2010